**หน่วยบัญชาการประจำสำนักพระราชวัง** (อังกฤษ: Household Division) เป็นส่วนหนึ่งของเขตลอนดอนกองทัพบกสหราชอาณาจักร ประกอบด้วยกรมทหารรักษาพระองค์เดินเท้า 5 กรม และกรมทหารม้ารักษาพระองค์ 2 กรม หน่วยนี้มีหน้าที่รับผิดชอบในการปฏิบัติหน้าที่สาธารณะและรัฐพิธีในลอนดอนและวินด์เซอร์ หน้าที่ดังกล่าวได้แก่ การเปิดรัฐสภา พิธีฉลองธงชัยเฉลิมพล และพิธีเปลี่ยนกองทหารรักษาพระองค์

องค์ประกอบ
----------

ทหารจากกรมทหารม้ารักษาพระองค์ในช่วงพิธีฉลองธงชัยเฉลิมพล ประจำปี 2561
จ่าสิบเอกของของ เวลช์การ์ด และ โคลด์สตรีมการ์ด ระหว่างรัฐพิธีเปิดประชุมรัฐสภาปี 2558
โคลด์สตรีมการ์ดวางธงชัยเฉลิมพลเก่าของตน หลังจากได้รับธงชัยเฉลิมพลใหม่ จากสมเด็จพระราชินีนาถเอลิซาเบธที่ 2 ซึ่งเป็นผู้บังคับการของพวกเขาในปี 2556
ในสหราชอาณาจักร หน่วยบัญชาการประจำสำนักพระราชวัง ประกอบไปด้วย 7 กรมทหาร ซึ่งเป็นที่มาของคำขวัญของหน่วยบัญชาการว่า *Septem juncta in uno* (ภาษาลาติน แปลว่า "เจ็ดร่วมกันเป็นหนึ่ง") หน่วยบัญชาการประจำสำนักพระราชวังประกอบไปด้วยกรมทหารม้ารักษาพระองค์ ซึ่งรวมไปถึงกองทหารรักษาพระองค์และเดอะบลูแอนด์รอยัล ตลอดจนกองทหารรักษาการณ์ 5 กรม ได้แก่ เกรนาเดียการ์ด, โคลด์สตรีมการ์ด, สกอตส์การ์ด, ไอริชการ์ด และเวลช์การ์ด หน่วยบัญชาการประจำสำนักพระราชวังยังหมายรวมถึงกองร้อยเพิ่มเติมดังต่อไปนี้: กองร้อยไนเมแกน – เกรนาเดียการ์ด, กองร้อยที่ 7 – โคลด์สตรีมการ์ด, กองร้อยเอฟ – สกอตส์การ์ด, กองร้อยที่ 9 และ 12 – ไอริชการ์ด หน่วยบัญชาการประจำสำนักพระราชวังรับคำสั่งจากพลตรีผู้บังคับบัญชาหน่วยบัญชาการประจำสำนักพระราชวังซึ่งเป็นผู้บังคับบัญชาเขตลอนดอน

ประวัติ
-------

หน่วยบัญชาการประจำสำนักพระราชวังเคยรับผิดชอบพิธีเปลี่ยนกองรักษาการณ์ให้กับสถาบันหลายแห่งในลอนดอน ในปี พ.ศ. 2362 หน่วยบัญชาการประจำสำนักพระราชวังได้ดูแลพิธีเปลี่ยนเวรยามสิบแห่งสำหรับป้อมรักษาการณ์ 89 แห่ง ซึ่งรวมไปถึง พิพิธภัณฑ์บริติช, พระราชวังเค็นซิงตัน, สถานพยาบาลทหาร, เรือนจำซาวอย และโรงพยาบาลยอร์ค นอกจากนี้หน่วยบัญชาการประจำสำนักพระราชวังยังจัดให้มีการรักษาการณ์ช่วงกลางคืนให้กับธนาคารแห่งประเทศอังกฤษ, คอเวินท์การ์เดินโอเปราเฮาส์ และเธียเตอร์รอยัล, ดรูรีเลน อย่างไรก็ตาม ภารกิจเหล่านี้ของหน่วยบัญชาการประจำสำนักพระราชวังในก่อนหน้านี้นอกเหนือจากการเป็นทหารรักษาพระองค์ได้ยุติลงในช่วงปลายคริสศตวรรษที่ 19 ระหว่างปี พ.ศ. 2493 ถึง 2511 หน่วยบัญชาการประจำสำนักพระราชวังเป็นที่รู้จักในชื่อว่า**กองพลน้อยประจำสำนักพระราชวัง** (Household Brigade)

หน่วยที่คล้ายคลึงกันในเครือจักรภพ
---------------------------------

หน่วยทหารอื่น ๆ ในเครือจักรภพแห่งประชาชาติทำหน้าที่คล้ายคลึงกันกับหน่วยบัญชาการประจำสำนักพระราชวังของกองทัพบกสหราชอาณาจักร

### ออสเตรเลีย

ในปี พ.ศ. 2543 กองกำลังป้องกันตนเองออสเตรเลียได้จัดตั้งหน่วยพิทักษ์สหพันธ์ออสเตรเลียขึ้นมา โดยเป็นหน่วยพิธีการหน่วยแรกในประวัติศาสตร์ของกองกำลังออสเตรเลียเพื่อเฉลิมฉลองครบรอบหนึ่งร้อยปีแห่งสหพันธ์ออสเตรเลีย หน่วยนี้ทำหน้าที่เป็นหน่วยพิธีการในนามของรัฐบาลออสเตรเลีย เช่น การจัดแถวกองเกียรติยศ และราชองค์รักษ์สำหรับราชวงศ์

### แคนาดา

ดูเพิ่ม: พระมหากษัตริย์แคนาดาและกองทัพแคนาดา
ข้อมูลเพิ่มเติม: พระมหากษัตริย์แคนาดา
ในแคนาดา มีกรมทหารรักษาพระองค์เดินเท้า 2 กรม ได้แก่ ทหารรักษาพระองค์เดินเท้าของผู้สำเร็จราชการ (Governor General's Foot Guards) และเกรนาเดียการ์ดของแคดาดา (Canadian Grenadier Guards) มีหน้าที่รับผิดชอบในการสับเปลี่ยนเวรยามของกองรักษาการณ์ ณ ทำเนียบผู้สำเร็จราชการฯ (Rideau Hall) ซึ่งเป็นที่ประทับของพระมหากษัตริย์และผู้สำเร็จราชการในออตตาวา และในพิธีฉลองธงชัยเฉลิมพล ณ พาเลียเมนท์ ฮิลล์ (Parliament Hill) ในออตตาวา

### อินเดีย

องครักษ์ของประธานาธิบดีเป็นระบบที่สืบทอดมาจากองครักษ์ของผู้สำเร็จราชการ (Governor General's Bodyguard) ซึ่งถูกก่อตั้งขึ้นในปี พ.ศ. 2316 ในฐานะของกองกำลังผู้ว่าการแห่งโมกุล (Governor's Troop of Moghuls) โดยมีบทบาทหลักคือการคุ้มกันและปกป้องประธานาธิบดีอินเดีย

### มาเลเซีย

กองพลน้อยยานเกราะหลวง กองพันทหารม้าพิธีการของกองทัพบกมาเลเซียมีหน้าที่คุ้มกันและปกป้องยังดีเปอร์ตวนอากงและราจาเปอร์ไมซูรีอากง (พระมหากษัตริย์และพระราชินีแห่งมาเลเซีย) และมีหน้าที่รับผิดชอบในการสับเปลี่ยนเวรยามของกองรักษาการณ์ ณ อิสตานา เนการา ซึ่งเป็นพระราชวังในกัวลาลัมเปอร์ กรมทหารมาเลย์ (Royal Malay Regiment) มักประกอบพิธีเปลี่ยนกองรักษาการณ์ให้กับพระบรมวงศานุวงศ์และการมาเยือนของบุคคลสำคัญ

ระเบียงภาพ
----------

* ประธานาธิบดีบารัค โอบามาของสหรัฐ กำลังตรวจแถวกองเกียรติยศของหน่วยพิทักษ์สหพันธ์ออสเตรเลีย ในปี 2554ประธานาธิบดีบารัค โอบามาของสหรัฐ กำลังตรวจแถวกองเกียรติยศของหน่วยพิทักษ์สหพันธ์ออสเตรเลีย ในปี 2554
* นายกรัฐมนตรีเยอรมันตะวันตก ลูทวิช แอร์ฮาร์ท ตรวจแถวกองเกียรติยศของหน่วยแคนาเดียนการ์ด เมื่อปี 2507นายกรัฐมนตรีเยอรมันตะวันตก ลูทวิช แอร์ฮาร์ท ตรวจแถวกองเกียรติยศของหน่วยแคนาเดียนการ์ด เมื่อปี 2507
* ทหารรักษาพระองค์เดินเท้าของผู้สำเร็จราชการสองนาย ยืนเฝ้าอยู่ที่ทางเข้าหลักของบริเวณที่ประทับของกษัตริย์และอุปราช ที่ ทำเนียบผู้สำเร็จราชการฯ ในออตตาวา 2555ทหารรักษาพระองค์เดินเท้าของผู้สำเร็จราชการสองนาย ยืนเฝ้าอยู่ที่ทางเข้าหลักของบริเวณที่ประทับของกษัตริย์และอุปราช ที่ ทำเนียบผู้สำเร็จราชการฯ ในออตตาวา 2555
* สมาชิกขององครักษ์ของประธานาธิบดี ถือเป็นกรมทหารม้าที่อาวุโสที่สุดของกองทัพอินเดียสมาชิกขององครักษ์ของประธานาธิบดี ถือเป็นกรมทหารม้าที่อาวุโสที่สุดของกองทัพอินเดีย
* นายกรัฐมนตรี นเรนทรา โมดี ของอินเดีย รับความเคารพจากกองเกียรติยศแห่งกรมทหารมาเลย์นายกรัฐมนตรี นเรนทรา โมดี ของอินเดีย รับความเคารพจากกองเกียรติยศแห่งกรมทหารมาเลย์

ดูเพิ่ม
-------

* ราชองครักษ์

อ้างอิง
-------

1. ↑  Weerachokesathit, Tamonwan (2022-06-02). "'ควีนเอลิซาเบธ' ทอดพระเนตรพระราชพิธี Trooping the Colour 2022". *HELLO! Magazine Thailand*.
2. ↑  "The Guards Today". The Guards Museum. สืบค้นเมื่อ 18 August 2023.
3. ↑  "General commanding Army in London reads for Abbey". Westminster Abbey. 28 June 2020. สืบค้นเมื่อ 18 August 2023.
4. ↑  "The History of the Household Division". The Household Division. คลังข้อมูลเก่าเก็บจากแหล่งเดิมเมื่อ 2 March 2017.
5. ↑  Higgon, Katharine (November 2007). "GASCOIGNE, Maj Gen Sir Julian Alvery". *Liddell Hart Military Archives*. King's College London. คลังข้อมูลเก่าเก็บจากแหล่งเดิมเมื่อ 7 October 2021. สืบค้นเมื่อ 8 February 2022.
6. ↑  "Female soldiers guard the palace". *BBC News*. สืบค้นเมื่อ 24 September 2018.
7. ↑  "Changing of the Guard on Parliament Hill cancelled due to COVID-19". *CTV News*. 3 April 2020. สืบค้นเมื่อ 18 August 2023.
8. ↑  "Only three castes may apply to join the President's Bodyguard, but army still alleges there's no caste bias". *Firstpost*. สืบค้นเมื่อ 3 July 2021.
9. ↑  "Consulting Malay Rulers shows king's meticulousness". *Borneo Post*. 25 October 2020. สืบค้นเมื่อ 18 August 2023.
10. ↑  "King's installation begins with royal salute". *Daily Motion*. 2019. สืบค้นเมื่อ 18 August 2023.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **หน่วยบัญชาการประจำสำนักพระราชวัง**

* เว็บไซต์ทางการ
* Household Cavalry website